След края на кампанията в Нормандия "ЛССАХ" е обкръжена от американци и британци, във Фалезкия чувал. Дотогава частта е сведена до няколко малки бойни групи. Фон Клуге, главнокомандващ на западния фронт (наследник на фон Рундщет), заповядва на Хаусер, командирът на 7-а армия, да изтегли 2-ри СС танков корпус ("Хоенщауфен" и "Фрундсберг"), машините и административния персонал през чувала. Хитлер все още не е дал заповед за отстъпление. Всичко зависи от желанието на частите да се измъкнат. "ЛССАХ" пробива през обкръжението на 22 август, след като унтерфюрер и фюрер офицерите поемат командването над малки бойни групи. Според докладите след успешния пробив те не разполагат с танкове и артилерия в бойна готовност. Цялата кампания коства на "ЛССАХ" загуби от порядъка на 5000 ранени или убити.